Μετά την ανακοίνωση της απόφασης της Διαδικτυακής Προσβολής Δικαιωμάτων Πνευματικής Ιδιοκτησίας (ΕΔΠΠΙ) που “κλείνει” την Subs4free.com μαζί με άλλες 40 σχετικές ιστοσελίδες, η διαδικτυακή κοινότητα άρχισε να αναζητεί νέους τρόπους διασύνδεσης.

Ναι το γνωστό παιχνίδι γάτας ποντικιού, ήρθε και στην Ελλάδα. Το block από τους providers είναι μια πολύ γνωστή τεχνική, που χρησιμοποιούν οι κάτοχοι πνευματικών δικαιωμάτων για να ορίζουν την δικαιοδοσία τους.

Η συγκεκριμένη βιομηχανία, (βλέπε Hollywood) διατηρεί και προσπαθεί να διαφυλάξει νόμους που ψηφίστηκαν πολύ πριν την εμφάνιση του internet, μιας πλατφόρμας που ευνοεί την κυκλοφορία της πληροφορίας και άλλαξε όλα όσα γνωρίζαμε.

Έτσι προέκυψε η παρακάτω απόφαση:

edppi_3_2018

Φυσικά όπως συμβαίνει κάθε φορά η απάντηση δεν άργησε να έρθει από την άλλη πλευρά:

S4Free

5 ώρες ·

Καλησπέρα!!!

Πρώτα απ όλα να ξεκαθαρίσουμε πως το σάιτ λειτουργεί κανονικά. Από εχθές 4/6 το απόγευμα προς μεγάλη μας έκπληξη διαπιστώσαμε πως τα domain μας έχουν μπλοκαριστεί από όλους τους ελληνικούς ISP.

Δηλαδή ουσιαστικά την πρόσβαση σας στο σάιτ την κόβει η εταιρία παροχής ίντερνετ που πληρώνετε!!!

Μέχρι στιγμής δεν έχουμε καμία επίσημη ενημέρωση από τους υπεύθυνους. Καταλαβαίνετε πως αυτό μπορεί να γίνει έτσι εύκολα και άμεσα σε κάθε σάιτ… δυστυχώς είμαστε κάθε μέρα και πιο κοντά σε μια τέτοια πραγματικότητα οπου η ελευθερία στο διαδίκτυο θα είναι πλέον ανάμνηση.

Σήμερα είμαστε εμείς αύριο θα είναι κάθε σάιτ υποτίτλων και όχι μόνο.

Η πλοήγηση κάθε χρήστη στο διαδίκτυο όχι μόνο καταγράφεται αλλά πλέον περιορίζεται όπως κάποιοι θεωρούν πρέπον! Δε θα κάτσουμε με σταυρωμένα χέρια!

WE’RE COMING BACK! ΥΓ: μπορείτε να έχετε κανονική πρόσβαση στο σάιτ είτε μέσω mobile internet (3G/4G) ή από IP εκτός Ελλάδος

Πραγματικά η ιστοσελίδα συνεχίζει να λειτουργεί, και είναι προσβάσιμη με μια απλή αλλαγή DNS.

Για να χρησιμοποιήσετε εναλλακτικούς DNS από αυτούς που σας διαθέτει η υπηρεσία παροχής Internet που χρησιμοποιείτε, διαβάστε ένα πολύ καλό οδηγό που έχει δημοσιεύσει η Microsoft:

Αλλαγή DNS σε Windows

Αλλαγή των ρυθμίσεων TCP/IP. Ισχύει για: Windows 7, Windows 8.1, Windows 10

ή δείτε το παρακάτω βίντεο

Για την αλλαγή DNS σε Mac

Αλλαγή DNS σε Linux

Θα το κάνουμε απλά, από το Network Manager χωρίς να επεξεργαστούμε τα αρχεία συστήματος. (/etc/resolv.conf ή /etc/network/interfaces ή /etc/systemd/network/05-eth0.network υποθέτω ότι ονομάζεται eth0. Οι διαδρομές διαφέρουν ανάλογα με την διανομή που χρησιμοποιείτε.)

Ας δούμε όμως πως γίνεται μέσω της εφαρμογής Network Manager.

Ανοίξτε την εφαρμογή, και ακολουθήστε τα παρακάτω βήματα. Από το εικονίδιο με τα εργαλεία (1) άνοιξα τις ρυθμίσεις την ενσύρματης σύνδεσής μου, έκλεισα το Automatic (2) και πρόσθεσα τον DNS 9.9.9.9.

Apply όταν τελειώσετε.

Επαναλάβετε την διαδικασία και με την ασύρματη σύνδεσή σας. Για όσους ενδιαφέρονται και διαθέτουν IPv6, υπάρχει και ένας IPv6 Quad9 resolver: 2620:fe::fe

Εναλλακτικά διαβάστε τον οδηγό της Google.

Μετά τις προσθήκες κάντε μια επανεκκίνηση και είστε έτοιμοι.

VPN

Όμως η λύση της αλλαγής των DNS δεν είναι η μόνη για να δείτε ένα blocked site όπως το Subs4free. Μπορείτε πάντα να συνδεθείτε και με μια απλή αλλαγή της IP σας. Αυτό προϋποθέτει την χρήση VPN, ή Proxy. Διαβάστε το παρακάτω άρθρο, επιλέξτε μια δωρεάν υπηρεσία, και ακολουθήστε τον οδηγό σύνδεσης που προσφέρει.

H εύκολη λύση για τους βιαστικούς

Για όσους όμως προτιμούν κάτι πολύ πιο εύκολο, ανοίξτε το Google translate. Πληκτρολογήστε, ή αντιγράψτε και επικολλήστε το URL και κάντε κάντε click στο δεξί clickable link:

Η σελίδα θα εμφανιστεί χρησιμοποιώντας σαν proxy την Google